के सचिव विजय कुमार डंुगराकोटी ने बताया कि द्वितीय राष्ट्रीय लोक अदालत को सफलता को दृष्टिगत रखते हुए जिला विधिक सेवा प्राधिकरण गाजियाबाद के तत्वाधान में 11 अप्रैल,2015 को मासिक राष्ट्रीय लोक अदालत का आयोजन किया जायेगा । आगामी राष्ट्रीय लोक अदालत में अन्य मामलों के साथ विशेष रुप से श्रम एवं पारिवारिक आदि से सम्बन्धित वादों को निस्तारण हेतु रखा जायेगा । सचिव श्री डुंगराकोटी ने बताया कि इसके अतिरिक्त लघु प्रकृति के मामले, मोटर वाहन दुर्घटना प्रतिकर ,138 परक्राम्य लिखत अधिनियम से सम्बन्धित से सम्बन्धित,उत्तराधिकार अधिनियम,सिविल वाद व अन्य वादों को भी आगामी मासिक राष्ट्रीय लोक अदालत में निस्तारण हेतु रखा जाएगा । उन्होंने ऐसे सभी वादकारियों से अपेक्षा की है जिनके मामले न्यायालयों में लंबित है और वे उसे मासिक राष्ट्रीय लोक अदालत के माध्यम से अपने वादों का निस्तारण चाहते है तो वे सम्बन्धित न्यायालय के पीठासीन अधिकारीगण से सम्पर्क कर अपने मामलों को 11 अप्रैल,2015 को आयोजित होने वाली मासिक राष्ट्रीय लोक अदालत हेतु तिथि नियत कराकर लाभ उठा सकते है ।